Corticeus linearis

Corticeus linearis er en skyggebille.

Utseende 
En liten (2,5-2,8 millimeter), smal, blankt brunlig skyggebille. Antennene er gulbrune, nokså korte og jevnt utvidet mot spissen (hele antennen kølleformet). Hodet er avrundet trapesformet med nokså store fasettøyne, nokså tett og kraftig punktert. Pronotum er avrundet firkantet, litt lengre enn bredt, tett og kraftig punktert. Dekkvingene er jevnbrede med kraftige, litt åpne punktrader. Beina er gulbrune, nokså korte, ikke spesielt kraftige.

Levevis 
Arten lever i skog, der de gjerne finnes på barken av trær. Denne er knyttet til furugreiner angrepet av barkbiller i slekten Pityogenes.

Utbredelse 
Arten er utbredt over det meste av Europa. I Norge er arten utbredt i Sør-Norge, og bestanden blir vurdert som livskraftig .

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien boreskyggebiller, Diaperinae
 Stammen Hypophlaeini Billberg, 1820
 Slekten Corticeus Piller & Mitterpacher, 1783 - i Norge:
 Corticeus linearis (Fabricius, 1790)

Referanser

Eksterne lenker 
 

Skyggebiller
Biller formelt beskrevet i 1790
Dyr formelt beskrevet av Johann Christian Fabricius